[{"text_idx": "#000000", "text": "Canolfan Astudiaethau Rhywedd yng Nghymru"}, {"text_idx": "#000005", "text": "Roedd Ursula Masson yn fenyw a wnaeth i bethau ddigwydd. Yn falch o'i galw ei hun yn ffeminydd, roedd hi'n ysgolhaig gwych ac yn athrawes ysbrydoledig yr oedd ei hymrwymiad angerddol i fenywod ac i wleidyddiaeth yn amlwg i bawb oedd yn ei hadnabod."}, {"text_idx": "#000006", "text": "Fel darlithydd hanes, o 1994 ymlaen, ym Mhrifysgol Morgannwg gynt, daeth yn ffigwr blaenllaw ym maes hanes merched, yn enwedig hanes gwleidyddol merched Cymru. Roedd Ursula yn gefnogwr cynnar o\u2019r hyn a elwir bellach yn \u2018Effaith\u2019. Hynny yw, cymerodd ymchwil hanesyddol allan o'r academi ac yn o\u0302l allan i'r byd ehangach. Bu hefyd yn allweddol wrth sefydlu Archif Menywod Cymru. Ei syniad hi oedd eu sioeau teithiol llwyddiannus iawn ar hanes menywod a bu\u2019n allweddol wrth wthio cais y Loteri Treftadaeth a enillodd y cyllid i gefnogi\u2019r ymgyrch hon."}]